**UPUTA ZA UPIS U EVIDENCIJU PRIJEVOZNIKA OTPADA, POSREDNIKA OTPADOM, TRGOVACA OTPADOM I RECIKLAŽNIH DVORIŠTA**

Zakonom o održivom gospodarenju otpadom („Narodne novine“, broj 84/21, u daljnjem tekstu: Zakon) člankom 47. stavkom 1. određeno je da nadležno tijelo županije odnosno Grada Zagreba vodi Evidenciju prijevoznika otpada, posrednika otpadom, trgovaca otpadom i reciklažnih dvorišta.

Na temelju članka 47. stavka 3. Zakona u Evidenciju prijevoznika otpada, posrednika otpadom, trgovaca otpadom i reciklažnih dvorišta upisuje se  pravna osoba ili fizička osoba – obrtnik koja podnese zahtjev za upis putem mrežne aplikacije Registra djelatnosti gospodarenja otpadom ili pisanim putem.

Na temelju članka 47. stavka 4. Zakona upis u Evidenciju prijevoznika otpada, posrednika otpadom, trgovaca otpadom i reciklažnih dvorišta obavlja nadležno tijelo županije odnosno Grada Zagreba prema adresi sjedišta podnositelja zahtjeva.

Sukladno članku 176. stavku 4. Zakona do šest mjeseci od dana stupanja na snagu naputka iz članka 47. stavka 8. Zakona Evidenciju prijevoznika otpada, posrednika otpadom, trgovaca otpadom i reciklažnih dvorišta obavlja nadležno tijelo županije odnosno Grada Zagreba putem aplikacije za rad registra djelatnosti gospodarenja otpadom.

**NAČIN PODNOŠENJA ZAHTJEVA**

**Zahtjev za upis u Evidenciju prijevoznika otpada, posrednika otpadom, trgovaca otpadom i reciklažnih dvorišta** podnosi se elektroničkim putem na mrežnoj stranici Zadarske županije na sljedećoj mrežnoj poveznici <https://ogo.mzoe.hr/Zahtjevi/Predaja>.

**Nakon što se u aplikaciji kreira zahtjev potrebno je iz aplikacije preuzeti zahtjev za ispis u PDF – u, ispisati ga, potpisati i poslati poštom zajedno s ostalom dokumentacijom u skladu sa Zahtjevom.**

Ovjereni zahtjev zajedno s potrebnom dokumentacijom dostavlja se poštom na adresu: Zadarska županija, Upravni odjel za prostorno uređenje, zaštitu okoliša i komunalne poslove, B. Petranovića 8, 23000 Zadar.

**AŽURIRANJE PODATAKA**

U svrhu održavanja ažurnih podataka u Evidenciji prijevoznika otpada, posrednika otpadom, trgovaca otpadom i reciklažnih dvorišta sukladno članku 47. stavku 6. Zakona, osoba upisana u evidenciju dužna je:

1. jednom godišnje potvrditi namjeru obavljanja djelatnosti u narednoj godini i

2. u slučaju izmjene podataka na temelju kojih je upisana u Evidenciji prijevoznika otpada, posrednika otpadom, trgovaca otpadom i reciklažnih dvorišta izmijeniti podatke u roku od 30 dana od dana nastanka promjene.

**NAČIN POTVRĐIVANJA NAMJERE OBAVLJANJA DJELATNOSTI U NAREDNOJ GODINI**

Potvrda o namjeri obavljanja djelatnosti u narednoj godini provodi se na sljedeći način:

1. na mrežnim stranicama Zadarske županije potrebno je otvoriti odgovarajuću Evidenciju (popis) u koju ste upisani na sljedećim poveznicama

* Evidencija prijevoznika otpada (popis)

<https://ogo.mzoe.hr/Ocevidnici/PopisPDF?id=1&tvrtkaId=14>

* Evidencija posrednika otpadom (popis) [https://ogo.mzoe.hr/Ocevidnici/PopisPDF?id=2&tvrtkaId=14](https://ogo.mzoe.hr/Ocevidnici/PopisPDF?id=2&tvrtkaId=142)
* Evidencija trgovaca otpadom (popis) <https://ogo.mzoe.hr/Ocevidnici/PopisPDF?id=3&tvrtkaId=14>
* Evidencija reciklažnih dvorišta (popis) <https://ogo.mzoe.hr/Ocevidnici/PopisPDF?id=4&tvrtkaId=14>

1. kliknuti ikonu plave boje s natpisom “Produži“ u gornjem desnom kutu popisa,
2. popuniti obrazac sa svim relevantnim podacima (obavezno popuniti tip očevidnika i broj upisa u očevidnik) i spremiti podatke.

Provedbom navedenog postupka produženje upisa u očevidnik provest će se automatski.